Data was extracted from:https://www.infomed.co.il/drugs/domperidone/

המומחים של
Info
med
מסבירים:
דומפרידון (מוטיליום) הוא תכשיר גסטרוקינטי (המגביר תנועתיות או התכווצות מערכת העיכול), השייך לחוסמי רצפטורים לדופמין. דומפרידון (מוטיליום) מיועד להקלה על סימפטומים של
בחילות והקאות
.
דומפרידון (מוטיליום) יעיל במיוחד לטיפול בבחילה והקאה הנגרמות בגלל מחלות בדרכי העיכול, כגון החזר (ריפלוקס) קיבתי-ושטי, וטיפולים תרופתיים אחרים (במיוחד תרופות נגד סרטן), או הקרנות. עם זאת, דומפרידון (מוטיליום) אינו מתאים לטיפול ממושך במחלות דרכי העיכול בהן נותנים בדרך כלל טיפול תרופתי אחר.
אין להשתמש בדומפרידון (מוטיליום) במקרים הבאים:
רגישות לחומר הפעיל או למרכיבים הנוספים שבתרופה.
דימום בבטן, עוויתות קשות בבטן או צואה שחורה לאורך זמן.
חסימה או פרפורציה של המעי.
פרולקטינומה
-הפרשת יתר של פרולקטין עקב גידול בבלוטת יותרת המוח.
מחלת כבד בינונית עד חריפה.
בעיית לב המכונה "הארכה של מקטע QT".
בעיה בה הלב אינו יכול להזרים דם במידה מספקת לרקמות הגוף (מצב המכונה כשל לבבי).
בעיה הגורמת לרמות נמוכות או גבוהות של אשלגן בדם.
בעיה הגורמת לרמות נמוכות של מגנזיום בדם.
חשוב לשים לב:
דומפרידון (מוטיליום) אינו מיועד לשימוש בילדים מתחת לגיל 12 שנים ושמשקלם מתחת ל- 35 ק"ג .
יש להשתמש במינון המינימלי האפשרי האפקטיבי בילדים ובמבוגרים. יתכן שדומפרידון (מוטיליום) קשור לעלייה בסיכון להפרעות קצב או מוות לבבי פתאומי (דום לב), במיוחד בחולים בני 60 ומעלה, במינון יומי של 30 מ"ג ויותר ובנטילה יחד עם תרופות מסויימות.
צילום: shutterstock
מידע על התרופה
אופן נטילת התרופה
טבליות. אין ללעוס או לכתוש את הטבליות.
תדירות וזמן נטילה
כל 4-8 שעות לפי הצורך.
טווח המינון
מבוגרים וילדים מעל גיל 12 שנים (35 ק"ג לפחות): 1-3 טבליות ביום. אין ליטול יותר מ-3 טבליות ביום.
משך הטיפול בדומפרידון (מוטיליום) לא יעלה על 7 ימים.
תחילת ההשפעה
תוך שעה אחת. עלול לחול עיכוב בהשפעת התרופה אם לוקחים אותה אחרי שהבחילה כבר קיימת.
משך ההשפעה
תוך שעה אחת. עלול לחול עיכוב בהשפעת התרופה אם לוקחים אותה אחרי שהבחילה כבר קיימת.
מנה שנשכחה
קח את המנה הבאה לפי הצורך. אך אין לקחת מנה כפולה.
הפסקת התרופה
ניתן להפסיק בביטחון כאשר אין יותר צורך בתרופה.
מינון עודף
סביר להניח שמנה עודפת מקרית לא תגרום בעיות מיוחדות. מנות עודפות גדולות עלולות לגרום תרדמה. יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים.
אזהרות
תזונה
מומלץ לקחת דומפרידון (מוטיליום) לפני ארוחה, בגלל שאוכל מאט את ספיגתה.
אלכוהול
מומלץ להימנע משתיית אלכוהול בזמן נטילת תרופה זו. השילוב של אלכוהול עם תרופה זו עלול להיות מסוכן.
הריון
אין להשתמש מבלי להיוועץ ברופא.
הנקה
יש להיוועץ ברופא לפני השימוש. אין להשתמש במהלך הנקה, אלא אם הרופא מחשיב את השימוש הכרחי.
תינוקות וילדים
לא מומלץ בילדים מתחת לגיל 12.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
מחלת כליה
הפרעות קצב בלב
נטילת תרופות אחרות
מחלת כבד
אי סבילות לסוכרים מסויימים
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות לוואי עקב נטילת דומפרידון (מוטיליום) אינן שכיחות ומופיעות, לרוב, בשימוש ממושך: יובש בפה, חרדות, חוסר שקט, תנועות לא רצוניות של הפנים, זרועות ורגליים, רעד מוגזם, קישיון שרירים מוגזם או התכווצות שרירים.
ירידה בעניין במין,
כאב ראש,
ישנוניות,
שילשול,
פריחה,
גרד, ח
רלת (מחלה עורית),
שדיים כואבים או רגישים,
הפרשת חלב מהשדיים,
תחושת חולשה כללית.
תנועה כלפי מעלה של העין,
הפסקת מחזור חודשי בנשים,
הגדלת שדיים אצל גברים,
חוסר יכולת לתת שתן,
שינוי בתוצאות בדיקות מעבדה מסויימות.
במקרים הבאים יש להפסיק את הטיפול בדומפרידון (מוטיליום) ולפנות מיד לרופא:
הפרעות בקצב הלב כגון דפיקות לב,
קצב לב מהיר או לא רגיל,
קשיי נשימה, איבוד הכרה
.
פירכוסים
.
פריחה עורית, גרד, קוצר נשימה או
נפיחות של הפנים, שמתפתחים תיכף לאחר נטילת התרופה.
תגובת רגישות יתר חמורה, העלולה לקרות מייד לאחר נטילת התרופה, ומאופיינת בחרלת (מחלת עור), גרד,
הסמקה, עילפון וקשיי נשימה כחלק מסימפוטמים אפשריים נוספים.
פרטי תגובה עם תרופות אחרות
אין לקחת דומפרידון (מוטיליום) עם תרופות לטיפול במחלות הבאות:
זיהומים פיטרייתים, כגון פנטמידין או אזולים אנטי פיטרייתים, בייחוד איטרקונזול, במתן דרך הפה :קטוקונזול,
פלוקונזול, פוסקונזול או ווריקונזול.
זיהומים חידקיים , בייחוד אריתרומיצין, קלריתרומיצין, טליטרומיצין, לבופלוקסצין, מוקסיפלוקסצין, ספירמיצין
(אלו הן אנטיביוקטיקות).
בעיות לב או לחץ דם גבוה (למשל: אמיודרון, דרונדרון, איבוטיליד, דיזופירמיד, דופטיליד, סוטלול, הידרוקינידין או
קווינידין).
פסיכוזות (למשל הלופרידול, פימוזיד, סרטינדול)
דיכאון (למשל: ציטלופרם, אסציטלופרם)
בעיות מערכת עיכול ומעיים (למשל ציספריד, דולסטרון, פרוקלופריד)
אלרגיה (למשל: מקיטזין, מיזולסטין)
מלריה (בייחוד הלופנטרין, לומפנטרין)
איידס או זיהום ב-HIV כגון: ריטונביר, סקווינביר, או טלפרביר
סרטן (למשל: טורמיפן, ונדטניב, וינקמין)
תרופות אחרות כגון: בפרידיל, דיפמניל, מתדון.
שילוב של טיפול בדומפרידון (מוטיליום) יחד עם תרופות הבאות עלול לגרום לתגובות בין תרופתיות:
תרופות אנטיכולינרגיות: עלולות להפחית את ההשפעות המועילות של דומפרידון.
משככי כאב נארקוטיים: עלולים להפחית את ההשפעות המועילות של דומפרידון.
פאמוטידין ראניטידין וסימטידין: עלולים להפחית את ספיגת התרופה לדם, כנראה בשל שינוי רמת החומציות במערכת העיכול.
השפעת שימוש ממושך
לרוב
משך הטיפול בדומפרידון (מוטיליום) לא יעלה על 7 ימים.
התרופה לא ניתנת לתקופות ממושכות, אלא בהמלצת רופא מומחה ותחת מעקב.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא